94. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 296 της 17 Ιουν./4 Ιουλ. 1991 (ΦΕΚ Α΄ 104) (Διόρθ. Σφαλμ. στο ΦΕΚ Α΄120/31  Ιουλ. 1991) Διαδικασία προώθησης της εφαρμογής των διεθνών κανόνων εργασίας. Έχοντας υπόψη: 1.Τις διατάξεις του άρθρου δεύτερου του Νόμ. 1176/1981 «περί κυρώσεως της ψηφισθείσης εις Γενεύην το 1976 υπ’ αριθ. 144 Διεθνούς Συμβάσεως Εργασίας περί των τριμερών συνεννοήσεων δια την προώθησιν της εφαρμογής των διεθνών κανόνων εργασίας και ρυθμίσεως θεμάτων αφορώντων εις την εφαρμογήν αυτής» (184/Α/84). 2.Την αριθ.338/1991 γνωμοδότηση του Συμβουλίου της Επικρατείας, με πρόταση του Υπουργού Εργασίας, αποφασίζουμε: Σύσταση Τμήματος στο Ανώτατο Συμβούλιο  Εργασίας (ΑΣΕ) για την προώθηση της εφαρμογής  των διεθνών κανόνων εργασίας. Άρθρ.1.-1.Στο Ανώτατο Συμβούλιο Εργασίας που λειτουργεί στην Κεντρική Υπηρεσία του Υπουργείου Εργασίας, σύμφωνα με το άρθρ. 25 του Ν.Δ. 368/1989 «Οργανισμός Υπουργείου Εργασίας» (ΦΕΚ 163 τ.Α΄/16 Ιουν. 1989), συστήνεται Τμήμα Προώθησης της εφαρμογής των διεθνών κανόνων εργασίας το οποίο απαρτίζεται από: «(α)Το Γενικό Γραμματέα του Υπ. Εργασίας ως Πρόεδρο με αναπληρωτή το Γεν. Δ/ντή Διοικ. Υποστήριξης. (β)Τον Προϊστάμενο της Δ/νσης Διεθνών Σχέσεων με αναπληρωτή τον Προϊστάμενο Τμήματος Σχέσεων μετά των λοιπών Διεθνών Οργανισμών. (γ)Τον Προϊστάμενο του Τμήματος Σχέσεων με τη Διεθνή Οργάνωση Εργασίας (ΔΟΕ) με αναπληρωτή αυτού υπάλληλο με βαθμό Β΄ ή Α΄ της κατηγορίας ΠΕ1 στο ως άνω Τμήμα. Στην περίπτωση που τα προς συζήτηση θέματα αφορούν αποκλειστική αρμοδιότητα άλλων Υπουργείων αντί του ως άνω Προϊσταμένου του Τμήματος Σχέσεων και του αναπληρωτή θα μετέχει ο Προϊστάμενος ή αναπληρωτής αυτού από την αρμόδια Διεύθυνση άλλου Υπουργείου». Τα εδαφ. (α), (β) και (γ) αντικαταστάθηκαν ως άνω από το άρθρο μόνο του Π.Δ. 88/3-8 μαρτ. 1995, ΦΕΚ Α΄ 53 (Διόρθ. Σφαλμ. ΦΕΚ Α΄ 71/13 Απρ. 1995). δ)3 εκπροσώπους των εργοδοτών και ε)3 εκπροσώπους των εργαζομένων. 2.Οι εκπρόσωποι των εργοδοτών και των εργαζομένων ορίζονται, με ισάριθμα αναπληρωματικά μέλη, από τις πιο αντιπροσωπευτικές οργανώσεις των εργοδοτών και των εργαζομένων της χώρας και ειδικότερα: α)Από το Σύνδεσμο Ελληνικών Βιομηχανιών, τη Γενική Συνομοσπονδία Επαγγελματιών και Βιοτεχνών Ελλάδος και τους Εμπορικούς Συλλόγους Αθηνών, Πειραιώς και Θεσσαλονίκης, οι οποίοι ορίζουν κοινό εκπρόσωπο, από την πλευρά των εργοδοτών και (Αντί για τη σελ. 30,283) Σελ. 30,283(α) Τεύχος 1292-Σελ. 5 - 154 Οργανισμός Υπουργείου Εργασίας 15.Α.β.93-94 β)Από τη Γενική Συνομοσπονδία Εργατών Ελλάδος, από την πλευρά των εργαζομένων. 3.Σε περίπτωση που τα θέματα τα οποία έρχονται για μελέτη και γνωμοδότηση αναφέρονται αποκλειστικά στους δημοσίους υπαλλήλους, στους υπαλλήλους ΝΠΔΔ και Οργανισμούς Τοπικής Αυτοδιοίκησης ή στους ναυτικούς, τότε επέρχονται στη σύνθεση του Τμήματος, ανάλογα με την περίπτωση, οι ακόλουθες μεταβολές: α)Τα 3 εργοδοτικά μέλη αντικαθίστανται από ίσο αριθμό εκπροσώπων των Υπουργείων Προεδρίας της Κυβέρνησης, Οικονομικών και Εσωτερικών ή της Ένωσης Ελλήνων Εφοπλιστών εφόσον τα θέματα αναφέρονται στους ναυτικούς. β)Τα 3 εργατικά μέλη αντικαθίστανται από ίσο αριθμό εκπροσώπων της ΑΔΕΔΥ ή της Πανελλήνιας Ναυτικής Ομοσπονδίας, εφόσον τα θέματα αναφέρονται στους ναυτικούς. 4.Ο διορισμός των μελών, πλην του πρώτου, γίνεται με Απόφαση του Υπουργού Εργασίας. Αν δεν υποδειχθούν εκπρόσωποι σύμφωνα με τις παρ. 2 και 3 ανωτέρω, μέσα σε προθεσμία 20 ημερών από τη σχετική πρόσκληση του Υπουργού Εργασίας, το Τμήμα για την προώθηση της εφαρμογής των διεθνών κανόνων εργασίας συγκροτείται και λειτουργεί χωρίς τη συμμετοχή τους. 5.Καθήκοντα εισηγητού του Τμήματος ασκούν υπάλληλοι του Υπουργείου Εργασίας, ενώ η γραμματειακή εξυπηρέτηση εξασφαλίζεται από την Υπηρεσία Γραμματείας που προβλέπεται από το άρθρ. 25 παρ. 10 του Π.Δ. 368/1989 «Οργανισμός Υπουργείου Εργασίας». Αρμοδιότητες Άρθρ.2.-Στην αρμοδιότητα του Τμήματος προώθησης και εφαρμογής των κανόνων εργασίας ανήκει η μελέτη και γνωμοδότηση σε θέματα τα οποία αναφέρονται: α)Στις απαντήσεις της Κυβέρνησης στα ερωτηματολόγια πάνω στα θέματα που είναι γραμμένα στην ημερήσια διάταξη της Διεθνούς Συνδιάσκεψης Εργασίας καθώς και στις παρατηρήσεις της Κυβέρνησης πάνω σε προσχέδια διεθνών κειμένων που πρόκειται να συζητηθούν από τη Συνδιάσκεψη. β)Στις προτάσεις που πρόκειται να διατυπωθούν προς την αρμόδια αρχή της χώρας σε συνδυασμό με την υποχρέωση να υποβάλλονται σ’ αυτήν, σύμφωνα με το άρθρ. 19 του Καταστατικού Χάρτη της Διεθνούς Οργάνωσης Εργασίας, τα κείμενα των διεθνών συμβάσεων και συστάσεων που ψηφίζονται από τη Διεθνή Συνδιάσκεψη Εργασίας. γ)Στην επανεξέταση, σε κατάλληλα χρονικά διαστήματα, των διεθνών συμβάσεων που δεν έχουν επικυρωθεί από τη χώρα καθώς και των διεθνών συστάσεων προκειμένου να εξετασθεί η δυνατότητα να ληφθούν μέτρα για να προωθηθεί ανάλογα η επικύρωση των συμβάσεων ή η εφαρμογή των συστάσεων. Σελ. 30,284(α) Τεύχος 1292-Σελ. 6 δ)Στα θέματα που είναι δυνατό να προκύψουν από τις εκθέσεις που υποβάλλονται σύμφωνα με το άρθρ. 22 του Καταστατικού Χάρτη της Διεθνούς Οργάνωσης Εργασίας στο Διεθνές Γραφείο Εργασίας. ε)Στις προτάσεις αναφορικά με την καταγγελία διεθνών συμβάσεων εργασίας που έχει ήδη επικυρώσει η χώρα μας και στ)Στη μορφή της εκπαίδευσης που είναι ενδεχόμενα αναγκαία καθώς και στην είσοδο σ’ αυτήν των προσώπων που είναι αρμόδια για τη μελέτη και επεξεργασία των πιο πάνω θεμάτων. Συγκρότηση και λειτουργία Άρθρ.3.-1.Δια τη λειτουργία, συγκρότηση, απαρτία και θητεία του Προέδρου και των μελών του Τμήματος προώθησης της εφαρμογής των διεθνών κανόνων εργασίας εφαρμόζονται ανάλογα οι διατάξεις του άρθρ. 19 του Νόμ. 1599/1986 «Σχέσεις Κράτους – Πολίτη κ.λπ.». 2.Το Τμήμα συγκροτείται μέσα σ’ ένα δίμηνο από την ημέρα δημοσίευσης αυτού του Π.Δ/τος με θητεία που λήγει με το τέλος της Ολομελείας και των υπολοίπων Τμημάτων του Ανώτατου Συμβουλίου Εργασίας. Δαπάνες Άρθρ.4.-Οι δαπάνες λειτουργίας του Τμήματος προώθησης της εφαρμογής των διεθνών κανόνων εργασίας που συστήνεται με το άρθρ. 1 του παρόντος, καθώς και κάθε αναγκαίας εκπαίδευσης, σύμφωνα με το άρθρ. 4 της υπ’ αριθ. 144 Διεθνούς Σύμβασης Εργασίας «περί των τριμερών συνεννοήσεων για την προώθησιν της εφαρμογής των διεθνών κανόνων εργασίας», 1976, που έχει κυρωθεί από τη χώρα μας με το Νόμ. 1976/1981, θα βαρύνουν το Λογαριασμό του Ανώτατου Συμβουλίου Εργασίας. - 155 15.Α.β.94 Οργανισμός Υπουργείου Εργασίας